**Προς τους Διευθυντές των σχολείων**

*Καλημέρα σας,*

Σας επισυνάπτω το δελτίο τύπου, που περιλαμβάνει πληροφορίες για την έναρξη δωρεάν τμημάτων σχολών γονέων από το Ινστιτούτο Νεολαίας και Δια Βίου Μάθησης. Θα βοηθούσε εάν το αναρτούσατε σε ιστοσελίδα και σε πίνακα ανακοινώσεων  του σχολείου. Με αυτό τον τρόπο μπορούν να ενημερωθούν οι γονείς και να δηλώσουν συμμετοχή από μόνοι τους.

Εάν επιθυμείτε να διοργανώσετε μία ομάδα γονέων ή εκπαιδευτικών ή και μεικτή στο σχολείο σας θα είναι βοηθητικές οι παρακάτω πληροφορίες:

Ο ελάχιστος αριθμός αιτήσεων που πρέπει να συγκεντρωθεί είναι 16. Το έντυπο της αίτησης σας το επισυνάπτω. Εάν δεν μπορείτε να εκτυπώσετε τις αιτήσεις, μπορείτε απλά να μαζέψετε τα ονόματα και τα τηλέφωνα των ενδιαφερομένων.

Μπορείτε να επιλέξετε 50ωρο πρόγραμμα, που σημαίνει ότι θα γίνουν 16 συναντήσεις, διάρκειας 2.15΄η κάθεμια. Σε αυτό το πρόγραμμα δικαιολογούνται περίπου 3 απουσίες.

Εάν επιλέξετε 25ωρο, θα γίνουν 8 συναντήσεις και δικαιολογείται μία απουσία.

Εάν κάποιος ξεπεράσει το όριο απουσιών γενικώς δεν υπάρχει πρόβλημα, αλλά το τμήμα κινδυνεύει να κλείσει όταν έρχονται λιγότερα από 9 άτομα.

Στους συμμετέχοντες  θα δοθεί βεβαίωση συμμετοχής,  μπλοκ, στυλό και ένα βιβλίο.

 Οι συναντήσεις συντονίζονται από εξειδικευμένους εκπαιδευτές και η θεματολογία καθορίζεται με βάση τις ανάγκες των συμμετεχόντων.

Για δήλωση ενδιαφέροντος και για οποιαδήποτε διευκρίνηση θα χαρώ να σας εξυπηρετήσω.

                                     Με εκτίμηση,

                                  Δήμητρα Συμεωνίδου

                               υπεύθυνη προγράμματος

                         τηλ. επικοινωνίας : 6936932002

                       email: sxolesgonewn.thes@gmail.com